**Olof Anton Mylläri** (s. 27. helmikuuta 1991 Västerås, Ruotsi) on ruotsalainen jääkiekkopuolustaja, joka pelaa tryoutilla SM-liigajoukkue Pelicansissa. Hän on pelityyliltään puolustava puolustaja.

Ura
---

### Seuraura

#### Uran alku VIK Västerås HK:ssa

Mylläri on VIK Västerås HK Ungdomin kasvatti. Hän voitti kaudella 2005–2006 U16 SM:n puolustajien piste- ja maalipörssin tehoilla 5+4=9. Mylläri voitti sarjan hopeaa. Kaudella 2006–2007 hänet palkittiin TV-Puckenin parhaana puolustajana Lill-Strimmas Stipendiumilla. Kaudella 2007–2008 Mylläri oli tehoilla 12+10=22 VIK Västerås HK:n J20-joukkueen tehokkain puolustaja ja hän jakoi sisäisen maalipörssin kolmannen sijan Jonas Pontussonin kanssa. Mylläri jakoi viidellä osumallaan myös J20 SuperElitin ylemmän jatkosarjan puolustajien maalipörssin voiton Frölunda HC:n Erik Karlssonin kanssa. Hän debytoi samalla kaudella myös miesten peleissä pelattuaan Ruotsin toiseksi korkeimmalla sarjatasolla HockeyAllsvenskanissa seitsemän runkosarjaottelua ilman tehopisteitä. Mylläri pelasi myös seitsemän Kvalserien-ottelua ilman tehopisteitä. Västerås jäi kuitenkin ilman sarjanousua. Kaudella 2008–2009 hän pelasi Allsvenskanissa 24 runkosarjaottelua tehden viisi syöttöpistettä ja Kvalserienissä viisi ottelua ilman tehopisteitä. Västerås jäi ilman sarjanousua. 

Kauden 2009–2020 Mylläri pelasi suurimmaksi osaksi Västeråsin J20-joukkueessa, jonka tehokkain puolustaja hän oli tehoilla 4+19=23. Mylläri pelasi kauden aikana kuusi Allsvenskan-ottelua. Hän pelasi miesten pelejä myös neljä ottelua lainalla sarjatasoa alempana Ruotsin I-divisioonan Enköpings SK:ssa.

#### Kiertäminen Ruotsin alemmissa sarjoissa ja pääsarjadebyytti Tanskassa

Mylläri siirtyi kaudeksi 2010–2011 kaksivuotisella sopimuksella Allsvenskan-joukkue IK Oskarshamniin. Hänen kautensa jäi loukkaantumisten vuoksi kuitenkin rikkonaiseksi ja Mylläri pelasi vain 19 runkosarjaottelua. Kaudeksi 2010–2011 hän siirtyi vuoden mittaisella sopimuksella sarjatasoa alemmas Ruotsin I-divisioonan Kristianstads IK:hon. Mylläri oli neljällä osumallaan joukkueen eniten maaleja tehnyt puolustaja. Kesäkuussa 2012 hän teki Kristianstadin kanssa vuoden mittaisen jatkosopimuksen.

Kaudeksi 2013–2014 Mylläri siirtyi jatkamaan HockeyEttan-pelejään vuoden mittaisella sopimuksella Helsingborgs HC:hen. Kaudella 2014–2015 hän nousi joukkueen varakapteeniksi. Tammikuun 2015 lopulla Mylläri siirtyi kuitenkin loppukauden kattavalla sopimuksella Tanskan Metal Ligaenin Frederikshavn White Hawksiin. Hän pelasi loppukaudella uransa ensimmäisellä pääsarjavisiitillään viisi runkosarjaottelua ilman tehopisteitä ja 12 playoff-ottelua tehopistein 1+3=4. Mylläri voitti kauden päätteeksi pronssia.

Toukokuussa 2015 Mylläri palasi kolmen kuukauden mittaisella tryout-sopimuksella kasvattajaseuransa VIK Västerås HK:n Allsvenskan-joukkueeseen. Hän sai elokuussa jatkosopimuksen kaudeksi 2015–2016. Mylläri pelasi siellä 36 ottelua, kunnes polvivamma päätti hänen kautensa. Helmikuussa 2016 Mylläri teki Västeråsin kanssa vuoden mittaisen jatkosopimuksen. Hän oli kaudella 2016–2017 joukkueen tehokkain puolustaja tehoilla 4+12=16. Västeråsin kausi päättyi putoamiseen HockeyEttaniin.

#### Siirtyminen SHL:ään

Kaudeksi 2017–2018 Mylläri siirtyi vuoden mittaisella sopimuksella SHL-joukkue Malmö Redhawksiin. Hän teki SHL-debyyttinsä 16. syyskuuta 2017 Rögle BK:ta vastaan. Mylläri sai ottelussa jääaikaa 10.32 minuuttia. Hän sai myös kakkossyöttöpisteen Jens Olssonin tekemään maaliin. SHL-uransa avausmaalin Mylläri teki seuraavassa ottelussa 21. syyskuuta 2017 vieraissa Djurgårdens IF:ää vastaan. Pudotuspeleissä kolmannessa puolivälieräottelussa 23. maaliskuuta 2018 Frölunda HC:tä vastaan hän taklasi kiekotonta Ryan Laschia vaarallisesta kulmasta. Mylläri asetettiin tilanteesta kolmen ottelun pelikieltoon ja hänet tuomittiin 5000 kruunun sakkoihin. Kaikkiaan Mylläri pelasi ensimmäisen kokonaisen pääsarjakautensa aikana 52 runkosarjaottelua tehopistein 3+8=11 ja seitsemän playoff-ottelua tehden yhden syöttöpisteen. Hän pelasi myös kahdeksan Mestarien liigan ottelua ilman tehopisteitä. Helmikuussa 2018 Mylläri teki Redhawksin kanssa vuoden mittaisen jatkosopimuksen. Kausi 2018–2019 hänellä jäi rikkonaiseksi syyskaudella tulleiden loukkaantumisten vuoksi.

Mylläri siirtyi kaudeksi 2019–2020 kaksivuotisella sopimuksella Linköping HC:hen. Helmikuussa 2020 hänen sopimuksensa kaudesta 2020–2021 kuitenkin purettiin ja seura tiedotti samalla vuokraavansa Myllärin loppukaudeksi Djurgårdens IF:ään, joka tarvitsi syvyyttä puolustukseensa Olle Alsingin loukkaantumisen myötä.

Lokakuussa 2020 Mylläri teki toistaiseksi voimassa olevan sopimuksen kasvattajaseuransa Västerås IK:n (ent. VIK Västerås HK) Allsvenskan-joukkueen kanssa. Marraskuussa hän siirtyi loppukaudeksi monikansallisen ICE Hockey Leaguen itävaltalaisjoukkue Graz 99ersiin. Joukkuetta valmensi ruotsalainen Jens Gustafsson. Mylläri oli kuudella osumallaan 99ersin eniten maaleja tehnyt puolustaja.

Mylläri palasi elokuussa 2021 kotimaahansa ja hän siirtyi kuukauden mittaiselle tryoutille SHL-joukkue Brynäs IF:ään. Syyskuussa Mylläri sai joukkueeseen kauden 2021–2022 kattavan jatkosopimuksen.

#### Sopimus SM-liigaan

Kaudeksi 2022–2023 Mylläri siirtyi vuoden mittaisella sopimuksella SM-liigajoukkue Pelicansiin. Ensimmäisessä puolivälieräottelussa Kalevan Palloa vastaan hän taklasi Kasper Simontaivalta pään seudulle, mutta Mylläri osui häntä osittain myös rintaan. Hän sai tilanteesta ottelurangaistuksen ja Mylläri asetettiin kolmen ottelun mittaiseen pelikieltoon. Hän voitti pudotuspeleissä lopulta Pelicansin sisäisen tehotilaston lukemalla +5. Mylläri voitti kauden päätteeksi SM-hopeaa.

Lokakuussa 2023 Mylläri palasi Pelicansiin loppukauden 2023–2024 kattavalla ja kolmen kuukauden koeajan sisältävällä sopimuksella oltuaan alkukauden ilman sopimusta.

### Maajoukkueura

Mylläri pelasi alle 18-vuotiaiden MM-kilpailuissa vuonna 2008. Hän pelasi myös Ivan Hlinkan muistoturnauksessa vuosina 2007 ja 2008, joista ensimmäinen turnaus päättyi kultaan ja jälkimmäinen turnaus pronssiin. Yhteensä Mylläri on pelannut 51 poikien maaottelua.

Muuta
-----

Myllärin isoveli Jakob on pelannut hyökkääjänä Ruotsin alemmissa sarjoissa. Veljesten suomalaissyntyinen isä Leo Mylläri on toiminut Ruotsin painimaajoukkueen päävalmentajana. Hän toimii nykyään Bellevue- liikuntakeskuksen toimitusjohtajana Västeråsissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2005–2006 | VIK Hockey Ungdom | SuperElit | 2 | 0 | 0 | 0 | 0 | – | – | – | – | – |
| 2006–2007 | VIK Västerås HK | SuperElit | 29 | 1 | 3 | 4 | 40 | 5 | 1 | 2 | 3 | 2 |
| 2007–2008 | VIK Västerås HK | SuperElit | 38 | 12 | 10 | 22 | 32 | 3 | 0 | 0 | 0 | 0 | U18 | 6 | 0 | 0 | 0 | 33 |
|  | VIK Västerås HK | Allsvenskan | 7 | 0 | 0 | 0 | 0 | 7 | 0 | 0 | 0 | 0 |
| 2008–2009 | VIK Västerås HK | SuperElit | 19 | 5 | 10 | 15 | 30 | 3 | 1 | 1 | 2 | 4 |
|  | VIK Västerås HK | Allsvenskan | 24 | 0 | 5 | 5 | 6 | 5 | 0 | 0 | 0 | 0 |
| 2009–2010 | VIK Västerås HK | SuperElit | 30 | 4 | 19 | 23 | 48 | 5 | 0 | 3 | 3 | 12 |
|  | VIK Västerås HK | Allsvenskan | 6 | 0 | 0 | 0 | 0 | – | – | – | – | – |
|  | Enköpings SK | Division 1 | 4 | 1 | 2 | 3 | 2 | – | – | – | – | – |
| 2010–2011 | IK Oskarshamn | Allsvenskan | 19 | 3 | 3 | 6 | 14 | – | – | – | – | – |
| 2011–2012 | Kristianstads IK | Division 1 | 36 | 4 | 6 | 10 | 10 | – | – | – | – | – |
| 2012–2013 | Kristianstads IK | HockeyEttan | 44 | 3 | 10 | 13 | 65 | – | – | – | – | – |
| 2013–2014 | Helsingborgs HC | HockeyEttan | 42 | 3 | 12 | 15 | 71 | – | – | – | – | – |
| 2014–2015 | Helsingborgs HC **(A)** | HockeyEttan | 27 | 5 | 13 | 18 | 53 | – | – | – | – | – |
|  | Frederikshavn White Hawks | Tanska | 5 | 0 | 0 | 0 | 0 | 12 | 1 | 3 | 4 | 2 |
| 2015–2016 | VIK Västerås HK | Allsvenskan | 36 | 2 | 10 | 12 | 24 | – | – | – | – | – |
| 2016–2017 | VIK Västerås HK | Allsvenskan | 48 | 4 | 12 | 16 | 32 | 10 | 1 | 4 | 5 | 14 |
| 2017–2018 | Malmö Redhawks | SHL | 52 | 3 | 8 | 11 | 32 | 7 | 0 | 1 | 1 | 4 |
| 2018–2019 | Malmö Redhawks | SHL | 37 | 0 | 10 | 10 | 18 | 5 | 0 | 1 | 1 | 4 |
| 2019–2020 | Linköping HC | SHL | 37 | 0 | 3 | 3 | 24 | – | – | – | – | – |
|  | Djurgårdens IF | SHL | 10 | 1 | 0 | 1 | 4 | – | – | – | – | – |
| 2020–2021 | Västerås IK | Allsvenskan | 13 | 1 | 3 | 4 | 8 | – | – | – | – | – |
|  | Graz 99ers | ICEHL | 29 | 6 | 4 | 10 | 10 | – | – | – | – | – |
| 2021–2022 | Brynäs IF | SHL | 51 | 0 | 3 | 3 | 43 | 2 | 0 | 0 | 0 | 0 |
| 2022–2023 | Pelicans | SM-liiga | 58 | 4 | 11 | 15 | 26 | 15 | 1 | 2 | 3 | 31 |
| 4 kautta | yhteensä | Elitserien/SHL | 187 | 4 | 24 | 28 | 121 | 14 | 0 | 2 | 2 | 8 |
| 1 kausi | yhteensä | SM-liiga | 58 | 4 | 11 | 15 | 26 | 15 | 1 | 2 | 3 | 31 |
| 1 kausi | yhteensä | ICEHL | 29 | 6 | 4 | 10 | 10 | – | – | – | – | – |
| 1 kausi | yhteensä | Tanska | 5 | 0 | 0 | 0 | 0 | 12 | 1 | 3 | 4 | 2 |
| 7 kautta | yhteensä | Allsvenskan | 153 | 10 | 33 | 43 | 84 | 22 | 1 | 4 | 5 | 14 |

Lähteet
-------

* Anton Mylläri The Internet Hockey Databasessa (englanniksi)
* Anton Mylläri Eurohockey-sivustolla (englanniksi)
* Anton Mylläri *Elite Prospects*. Everysport Media Group AB.  (englanniksi)

### Viitteet

1. 1 2  Tilastot - Anton Mylläri - Kausi 2022-2023 *liiga.fi*. Jääkiekon SM-liiga Oy. Viitattu 8.7.2023.
2. 1 2 3 4 5 6 7  Anton Mylläri *Elite Prospects*. Everysport Media Group AB.  (englanniksi)
3. 1 2  Anton Mylläri vahvistamaan Pelicans-puolustusta *pelicans.fi*.  7.9.2022. Lahden Pelicans Oy. Viitattu 15.9.2022.
4. ↑  Elite Prospects - VIK Västerås HK J20 *eliteprospects.com*. Everysport Media Group AB. Viitattu 16.9.2022. (englanniksi)
5. ↑  Elite Prospects - Award - J20 Nationell (Top) Most Goals by Defenseman *eliteprospects.com*. Everysport Media Group AB. Viitattu 16.9.2022. (englanniksi)
6. ↑  Elite Prospects - VIK Västerås HK J20 *eliteprospects.com*. Everysport Media Group AB. Viitattu 16.9.2022. (englanniksi)
7. ↑  Pettersson, Robert: Ratad VIK-talang till Oskarshamn *hockeysverige.se*.  23.4.2010. Everysport Media Group AB. Viitattu 16.9.2022. (ruotsiksi)
8. ↑  Thell, Anders: Anton Mylläri klar för KIK *kristianstadsbladet.se*.  2.7.2011. Gota Media AB. Viitattu 16.9.2022. (ruotsiksi)
9. ↑  Elite Prospects - Kristianstads IK *eliteprospects.com*. Everysport Media Group AB. Viitattu 16.9.2022. (englanniksi)
10. ↑  Sällberg, Maria; Nilsson, Marcus: Ny Viktor mellan stolparna i KIK *kristianstadsbladet.se*.  26.6.2012. Gota Media AB. Viitattu 16.9.2022. (ruotsiksi)
11. ↑  Sällberg, Maria; Nilsson, Marcus: A-laget fyller på truppen inför säsongen *svenskalag.se*.  2.8.2013. HELSINGBORGS HOCKEY CLUB UNGDOM (HHCU). Viitattu 16.9.2022. (ruotsiksi)
12. ↑  PRESSEMEDDELELSE: Anton Mylläri til White Hawks *whitehawks.dk/*.  31.1.2015. Elite Nord Frederikshavn A/S.  Arkistoitu 14.3.2016. Viitattu 16.9.2022. (tanskaksi)
13. ↑  Återvänder till Västerås på try out *hockeyallsvenskan.se*.  21.5.2015. HockeyAllsvenskan AB. Viitattu 16.9.2022. (ruotsiksi)
14. ↑  Efter svåra skadan - här är Mylläris löfte *vlt.se*.  15.6.2016. Bonnier News Local AB. Viitattu 16.9.2022. (ruotsiksi)
15. ↑  Gerdin, Jimmy: Förlängt kontrakt för Mylläri *vik.se*.  15.2.2016. VIK Västerås AB. Viitattu 16.9.2022. (ruotsiksi)
16. ↑  Elite Prospects - VIK Västerås HK *eliteprospects.com*. Everysport Media Group AB. Viitattu 16.9.2022. (englanniksi)
17. ↑  Winnberg, Christian: Redhawks värvar backen Anton Mylläri *malmoredhawks.com*.  22.5.2017. Malmö Redhawks Ishockey AB. Viitattu 16.9.2022. (ruotsiksi)
18. ↑  Anton Mylläri *SHL.se*. SHL AB. Viitattu 16.9.2022. (ruotsiksi)
19. ↑  Ros, Tomas: Lindström stängs av i fem matcher *aftonbladet.se*.  24.3.2018. Schibsted ASA. Viitattu 16.9.2022. (ruotsiksi)
20. ↑  Winnberg, Christian: Nytt Redhawkskontrakt för Anton Mylläri *malmoredhawks.com*.  7.2.2018. Malmö Redhawks Ishockey AB. Viitattu 16.9.2022. (ruotsiksi)
21. ↑  Svensson, Johan: Anton Mylläri skadad – missar matcher *expressen.se*.  2.10.2018. Expressen Lifestyle AB. Viitattu 16.9.2022. (ruotsiksi)
22. ↑  Svensson, Johan: Positiva besked om Anton Mylläri *expressen.se*.  23.11.2018. Expressen Lifestyle AB. Viitattu 16.9.2022. (ruotsiksi)
23. ↑  Pettersson, Gustaf: Anton Mylläri till Cluben! *lhc.eu*.  3.5.2019. Linköping Hockey Club AB. Viitattu 16.9.2022. (ruotsiksi)
24. ↑  Pettersson, Gustaf: Anton Mylläri lämnar LHC *lhc.eu*.  6.2.2020. Linköping Hockey Club AB. Viitattu 16.9.2022. (ruotsiksi)
25. ↑  Välkommen Anton Mylläri *difhockey.se*.  6.2.2020. Djurgården Hockey AB. Viitattu 16.9.2022. (ruotsiksi)
26. ↑  Gerdin, Jimmy: VIK plockar in två SHL-backar *vik.se*.  6.2.2020. VIK Västerås AB. Viitattu 16.9.2022. (ruotsiksi)
27. ↑  Graz99ers verstärken die Abwehr mit einem Schweden *99ers.at*.  15.12.2020. Graz99ers Profi-Eishockey GmbH.  Arkistoitu 2.10.2021. Viitattu 16.9.2022. (saksaksi)
28. ↑  Elite Prospects - Graz99ers *eliteprospects.com*. Everysport Media Group AB. Viitattu 16.9.2022. (englanniksi)
29. ↑  Löf Nyqvist, Martin: Anton Mylläri provspelar för Brynäs IF *brynas.se*.  8.8.2021. Brynäs AB. Viitattu 16.9.2022. (ruotsiksi)
30. ↑  Löf Nyqvist, Martin: Anton Mylläri skriver ettårskontrakt med Brynäs IF *brynas.se*.  7.9.2021. Brynäs AB. Viitattu 16.9.2022. (ruotsiksi)
31. ↑  Seppä, Lassi: Pelicansin Anton Mylläri sai kolmen ottelun pelikiellon *Jatkoaika.com*.  18.3.2023. Jatkoaika r.y. Viitattu 8.7.2023.
32. ↑  Elite Prospects - Pelicans *eliteprospects.com*. Everysport Media Group AB. Viitattu 8.7.2023. (englanniksi)
33. ↑  Ruotsalaispuolustaja Anton Mylläri palaa vahvistamaan Pelicans-puolustusta *pelicans.fi*.  2.10.2023. Lahden Pelicans Oy. Viitattu 2.10.2023.
34. ↑  Jakob Mylläri *Elite Prospects*. Everysport Media Group AB.  (englanniksi)
35. ↑  Hannula, Mikko: Leo Mylläri ja paini – erottamattomat *sverigesradio.se*.  16.5.2018. Yleisradio Oy. Viitattu 15.9.2022.

Pelicans – SM-liiga
2 Bryggman (**A**) |
3 Utunen (**A**) |
4 Johannesen |
8 Junkkari |
9 Bareš |
10 Puutio |
12 Hämäläinen (**A**) |
16 Horký |
18 Roine (**C**) |
19 Lasch |
20 Hirvonen |
22 Killinen |
23 Kiiskinen |
37 Persson |
41 Nikkilä |
44 Käyhkö |
47 Jordán (**A**) |
50 Salminen |
55 Riihinen |
62 Enlund |
67 Haatanen |
70 Patrikainen |
71 Tukiainen |
72 Carlsson |
76 Schnarr |
77 Kiljunen |
82 Král |
89 Tyrväinen |
91 Vilén |
92 Virtanen |
97 Jämsen  

Valmentajat Niemelä – Yli-Junnila – Silander – Pasuri – Nakari – Kärki